proxectonos/corpus_dominio_legal_administrativo_tmp huggingface dataset:
CONTRATACIÓN SERVIZO MANTEMENTO ZONAS INTERESE PATRIMONIAL DO CONCELLO DE VIGO (EXPTE.7889-307)
ADMINISTRACIÓN LOCAL — Municipal — Vigo (Contratos administrativos, 15/06/2016)

1. Entidade que adxudica: organismo: Concello de Vigo. Dependencia: Patrimonio Histórico. Nº expediente: 7889-307.2. Obxecto do contrato: descrición: a realización das tarefas de conservación, mellora e reposición descritas no prego de prescricións técnicas nas seguintes áreas de interese patrimonial do termo municipal de Vigo: 3. Lugar de execución: Vigo.4. Prazo de execución: 2 anos. Prórroga: Si, dúas dun ano de duración cada unha.5. Tramitación e procedemento: Tramitación: Ordinaria. Procedemento: Aberto.6. Presuposto base: 260.000 euros (IVE engadido). 7. Garantías provisionais: non se esixe.8. Obtención da documentación e información: www.vigo.org (perfil do contratante), teléfono (986) 810148. Fax: (986) 226206.9. Data límite para solicitar documentación: ata o día de finalización do prazo de presentación de proposicións.10. Requisitos específicos do contratista: a) Solvencia económica e financeira: Declaración do volume anual de negocio. Considerarase con solvencia económica e financeira ós licitadores que no conxunto dos últimos tres anos teñan un volume de facturación que sexa igual ou superior ó prezo do contrato, ou poseer a seguinte clasificación: grupo O, subgrupo 6, categoría 1. b) Solvencia técnica e profesional: Unha relación dos principais servizos ou traballos, de igual ou similar natureza que os que constitúan ó obxecto do contrato, realizados nos últimos cinco anos que inclúa importe, datas e o destinatario, público ou privado, dos mesmos, por importe igual ou superior ó prezo do contrato. Considerarase acreditada a solvencia se nalgún dos últimos cinco anos acredita servizos ou traballos por importe igual ou superior á unha anualidade media do prezo do contrato. Os servizos ou traballos efectuados acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario, ou poseer a seguinte clasificación: grupo O, subgrupo 6, categoría 1.11. Presentación de Ofertas: Prazo: o prazo rematará o día 13 de xullo de 2016.12. Apertura Ofertas técnica e conómica: entidade, domicilio e localidade: vexase punto 6 do anuncio.13. Páxina web para obtención de información: www.vigo.org Vigo, a 1 de xuño de 2016.—O Concelleiro delegado de Contratación, P. D. (Decreto 19-06-2015 e Acordo 19-06-2015), David Regades Fernández.
APROVEITAMENTO FORESTAL 3605516400002
ADMINISTRACIÓN LOCAL — Municipal — Entidade Local Menor de Pazos de Reis (Tui) (Poxas, 01/08/2016)

A Xunta veciñal desta Entidade na sesión celebrada o dia 02/05/2016 acordou declarar deserta a subhasta do aproveitamento forestal expediente 3605516400002 e proceder a unha nova publicación no BOP ós efectos de presentación de ofertas. De acordo co anterior procedese a unha nova publicación no BOP os efectos de presentación de propostas. Xunta veciñal da entidade local menor de Pazos de Reis (Tui) Alleamento de lotes de aproveitamentos forestais mediante subhasta, que se indican: Expte 3605516400002, de 313 m3 e 279 pes de Pinus pinaster; prezo base de 9.077,00 € e 11.346,25 € de prezo índice. Cunha taxa de 170,58 €. Monte Outeiro do Nuño e Fontenla num 526/529 de UP. O apeo deberá estar ultimado ós catro meses, contados dende a data da acta de entrega. Ordinaria; procedemento: aberto; e forma de adxudicación: Subhasta. Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice. Provisional: 5% prezo base de cada lote; e definitiva: do 10% do prezo do remate. Presentaranse por separado para cada lote na Secretaría dentro dos vinte e seis días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade. Tódolos gastos, impostos, taxas, permisos, etc. serán a cargo do adxudicatario. D. domiciliado en. en nome propio ou en representación de. enterado do prego de condicións e do anuncio de subhasta para alleamento do aproveitamento forestal da Entidade Local Menor de Pazos de Reis, fai constar: 1º Ofrece polo lote que corresponde ó exp. nº. de. árbores, a contía.€ (en número e en letra). 2º Que está en posesión da documentación que esixe o prego de condicións e a lexislación vixente.3º Que acepta cantas obrigas se deriven do prego de condicións.4º Que achega xustificante de ter constituída a fianza provisional e demais documentos esixidos.5º Que declara non atoparse incurso en ningún dos casos de incompatibilidade ou incapacidade para contratar coa Administración Local e así como de estar ó corrente nas obrigas fiscais e da S. S. Pazos de Reis, 19 de xullo de 2016.—O presidente, Enrique Pérez Martínez.
MODIFICACIÓN BASES OPERARIO SERVIZOS MÚLTIPLES
ADMINISTRACIÓN LOCAL — Municipal — Baiona (Persoal, oposicións, 24/08/2016)

Aprobadas por resolución de alcaldía de data 9/08/2016 a modificación das bases da convocatoria para a selección dun operario de servizos múltiples adscrito ao servizo de recollida de lixo mediante contrato de relevo de conformidade co disposto no artigo 12.6 do Texto refundido da Lei do Estatuto dos Traballadores como consecuencia da estimación parcial do recurso de reposición interposto polo representación sindical do CSIF procédese a publicación do anuncio para os efectos de que os interesados presenten as súas solicitudes no prazo de cinco días naturais contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org.Baiona, 10 de agosto de 2016.—O Alcalde, Ángel M. Rodal Almuíña.
EXPOSICIÓN PÚBLICA PADRÓN DE AUGA CORRESPONDENTE AO PRIMEIRO TRIMESTRE DE 2016
ADMINISTRACIÓN LOCAL — Municipal — Guarda, A (Recadación, 16/05/2016)

A Presidencia desta Corporación, mediante Resolución nº 0302/2016 aprobou o padrón da tasa polo suministro de auga correspondenteao 1º trimestre do exercicio tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2016 do Concello da Guarda será do día 20 de maio de 2016 ao 20 de xullo de 2016, ámbalas dúas datas inclusive. A taxa deberá satisfacerse a través das seguintes entidades bancarias: ABANCA BBVA BANCO SABADELL BANCO PASTOR BANCO SANTANDER CAIXABANK O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. A Guarda, 2 de maio de 2016.—O Alcalde, Antonio Lomba Baz.
DH. W36.54354. SOLICITUD DO CONCELLO DE FORCAREI DE AUTORIZACIÓN DE OBRAS PARA MELLORA DE ACCESO FINCAS NO LUGAR DE PONTE GOMAIL E VALIÑAS.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 02/12/2016)

Forcarei, Concello de solicita de Augas de Galicia co CIF: Q1500378C, a autorización de obras no lugar de Ponte Gomail e Valiñas, parroquia de, Concello de Forcarei (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54354. As obras solicitadas consisten na mellora de accesos ás parcelas na contorna de Ponte Gomail (zona de policía do río Lérez) e Valiñas (zona de policía do rego das Oleres. As actuacións consistirán no acondicionamento con xabre dos viais existentes: o primeiro, nun treito de 1.050 metros, e o segundo de 1.605 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de novembro de 2016.—O Xefe da Área de Autorizacións e Concesións, Javier Carmelo Caños Santos Mekki Aradas.
APROBACIÓN INICIAL ORDENANZA REGULADORA DE ZONAS PEONÍS DO CONCELLO
ADMINISTRACIÓN LOCAL — Municipal — Cangas (Ordenanzas e Regulamentos, 30/03/2016)

O Pleno do Concello de Cangas, en sesión ordinaria celebrada o día 10 de marzo de 2016, acordou aprobar inicialmente a Ordenanza reguladora de zonas peonís do Concello de Cangas. En cumprimento dos artigos 49 e 70.2 da Lei 7/1985, de 2 de abril, reguladoras das bases do réxime local, e no artigo 56 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información públiica polo prazo de trinta días hábiles a contar dende o día seguinte á inserción deste anuncio no Boletín Oficial da Provincia de Pontevedra para que poida ser examinado e se presenten as reclamacións que estimen oportunas. Se transcurrdio o citado prazo non fosen presentadas reclamacións considerarase aprobada definitivamente a Ordenanza. Cangas, 11 de marzo de 2016.—O Alcalde-Presidente, Xosé Manuel Pazos Varela.
SUBVENCIÓNS A AGRUPACIÓNS E CLUBES DEPORTIVOS
ADMINISTRACIÓN LOCAL — Municipal — Vilanova de Arousa (Subvencións, 12/09/2016)

A Xunta de Goberno Local do Concello de Vilanova de Arousa en sesión extraordinaria celebrada o día 26 de agosto de 2016, acordou prestarlle aprobación ás Bases que rexen a convocatoria en concorrencia competitiva para a concesión de subvencións a agrupacións e clubs deportivos sen ánimo de lucro do Concello de Vilanova de Arousa. Tempada 2015/16, dispoñendo dun orzamento de 15.000,00 €, podendo ser beneficiarios as agrupacións e clubes deportivos de Vilanova de Arousa que estean legalmente constituídos. Aqueles interesados na percepción da subvención deberán formalizar as solicitudes en modelo de instancia, e presentaranse no rexistro xeral do Concello no prazo de 20 días hábiles a contar dende o día seguinte ao da publicación deste anuncio, debendo achegar a documentación que figura nas ditas Bases. Vilanova de Arousa, a 31 de agosto de 2016.—O Alcalde, Gonzalo Durán Hermida.
APROBACIÓN DEFINITIVA DE MODIFICACIÓN DA ORDENANZA DE POLICÍA E BO GOBERNO
ADMINISTRACIÓN LOCAL — Municipal — Grove, O (Ordenanzas e Regulamentos, 30/11/2016)

O Pleno municipal aprobou inicialmente a Modificación da Ordenanza de Policía, bo Goberno e Medidas para Fomentar e Garantir a Convivencia Cidadá no Espazo Público do Concello do Grove. Durante o prazo de exposición pública formularonse alegacións que foron desestimadas por acordo plenario de 7 de novembro de 2016, polo que resultou definitivamente aprobada e publícase o seu texto íntegro no Boletín Oficial da Provincia para que entre en vigor. Edítase para xeral coñecemento e faise constar que contra o acordo e a ordenanza aprobada se pode interpor un recurso contencioso-administrativo perante o Tribunal Superior de Xustiza de Galicia no prazo de dous meses, que comezarán a contar desde a data desta publicación. Modificación da Ordenanza de Policía, bo Goberno e Medidas para Fomentar e Garantir a Convivencia Cidadá no Espazo Público do Concello do Grove. Artigos modificados: 4. Infraccións leves, castigadas con multa de 300 euros: 5. Infraccións graves, castigadas con multa de 600 €: 6. Infraccións moi graves, castigadas con multa de 1500 €: O Grove, a 15 de novembro de 2016.—O Alcalde, José A. Cacabelos Rico. DOCUMENTO ASINADO DIXITALMENTE Á MARXE
EXPOSICIÓN PÚBLICA DA APROBACIÓN INICIAL DA MODIFICACIÓN DE CRÉDITO Nº 56/2016
ADMINISTRACIÓN LOCAL — Municipal — Guarda, A (Presupostos e cadros de persoal, 14/12/2016)

O Pleno do Concello na sesión celebrada o día 25 de novembro de 2016 aprobou inicialmente o expediente administrativo de modificación de crédito 56/2016 mediante transferencia crédito. De conformidade co disposto no artigo 179 do Texto Refundido da Lei de Facendas Locais, e 42 do Real Decreto 500/90, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposicións ao público consideraranse definitivamente aprobados. A Guarda, a 1 de decembro de 2016.—O Alcalde, Antonio Lomba Baz.
CONVOCATORIA COMUNIDADE DE REGANTES DA LEVADA ACHAS-GORGULLÓN
SECCIÓN NON OFICIAL —  — Comunidad de Regantes de Achas–Gorgullón (Outros documentos, notificacións e informacións públicas, 25/04/2016)

El que suscribe Roberto Alonso Lorenzo, Presidente da Comunidade de regantes da levada Achas-Gongullón, convoco a tódolos regantes, a celebración da Asamblea Xeral Ordinaria, que terá lugar o día 8 de maio de 2016, as 17:30 horas en primeira convocatoria e en segunda ás 18.00 h. O Presidente, Roberto Alonso Lorenzo.
CONTRATACIÓN DE AXUDA NO FOGAR
ADMINISTRACIÓN LOCAL — Municipal — Forcarei (Contratos administrativos, 30/05/2016)

Organismo: Concello de Forcarei. Dependencia: Secretaría. Núm. Expte: S1/2016. Descrición do obxecto: Contratación do Servizo de Axuda no Fogar. Tramitación: Ordinaria. Procedemento: Aberto con múltiples criterios de adxudicación Importe total: Establécese como prezo máximo do contrato a cantidade de 11,50 Euros/hora (sen IVE) e será igual para libre concorrencia e dependencia, para todos os días da semana, incluídos domingos e festivos, ata un máximo anual de 189.026,88 euros (IVE incluído) do custo anual do contrato. Para os usuarios de libre concorrencia aplicarase o IVE do 10 % e para os usuarios de dependencia o IVE do 4 %. Provisional: non se esixe. Definitiva: O equivalente ó 5% do prezo de adxudicación. Prazo de execcución: 2 anos contados a partir da sinatura do contrato. O contrato poderá prorrogarse por periodos de un ano ata un máximo de catro. Entidade: Concello de Forcarei (Secretaría) Domicilio: Praza da Igrexa nº 1. Localidade: Forcarei, C. P. 36550 Teléfono 75.50.36/75.54.32 Fax 75.40.82. Paxina weeb: www.forcarei.net (perfil do contratante) Data límite de obtención de documentación e información: Ata o día de finalización do prazo de presentación de proposicións. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indicanse no prego de cláusulas economico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: A que resulte de contar 15 días naturais dende á publicación deste anuncio no BOP. Documentación a presentar: A que figura no prego de condicións. Lugar de presentación: 1º.—Entidade: Concello de Forcarei.2º.—Domicilio: Praza da Igrexa, nº 1 3º.—Localidade: Forcarei CP 36550 Entidade: Concello de Forcarei. Domicilio: Praza da Igrexa nº 1 Localidade: Forcarei. CP 36550. Data: Sexto día hábil seguinte ó do remate de presentación de ofertas, excepto sábados. Hora: 10:00 horas. A conta do adxudicatario. Estarán de manifesto tódolos días hábiles na Secretaría do Concello e no perfil do contratante www.forcarei.net. Forcarei, 18 de maio do 2016.—A Alcaldesa, Belén Cachafeiro Anta.
MODIFICACIÓN DAS DELEGACIÓNS DO CONCELLEIRO MARCELINO COTO TRONCOSO
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 07/04/2016)

Con data 28 de marzo de 2016 a Alcaldesa do Concello de O Porriño adoptou o decreto que de seguido se transcribe literalmente: De conformidade co réxime xurídico de delegación de competencias de Alcaldía previsto nos artigos 23.4 da Lei 7/1985 de Bases de Réxime Local, 43, e 44 do Regulamento de Organización, Funcionamento e Réxime Xurídico das Corporacións Locais, veño en dictar o seguinte 1º) MODIFICAR A DELEGACIÓN CONFERIDA AO CONCELLEIRO DON MARCELINO COTO TRONCOSO EN DATA 17.06.2015 POLA QUE SE LLE OTORGABAN AS SEGUINTES COMPETENCIAS: — URBANISMO, COMERCIO E INDUSTRIA 2º) ENGADIR A DELEGACIÓN ESPECÍFICICA DAS COMPETENCIAS DE ALCALDÍA QUE DE SEGUIDO SE RELACIONAN: — MEDIO AMBIENTE A DELEGACIÓN ESPECÍFICA COMPRENDE O EXERCICIO DAS SEGUINTES FACULTADES. — DIRECCIÓN DO SERVICIO — XESTIÓN DO SERVICIO — PROPOSICIÓN DE ADOPCIÓN Á ALCALDÍA DE ACTOS ADMINISTRATIVOS QUE AFECTAN A TERCEROS.3º) DA PRESENTE RESOLUCIÓN DARASE CONTA Ó PLENO CORPORATIVO NA PRIMEIRA SESIÓN QUE CELEBRE, E PUBLICARASE NO BOLETÍN OFICIAL DA PROVINCIA E TABOLEIRO DE EDICTOS DO CONCELLO.” O que se fai público ós efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño 28 de marzo de 2016.—A Alcaldesa, Eva Garcia de la Torre.
DH. W36.53528. SOLICITUDE DO CONCELLO DE CALDAS DE REIS DE AUTORIZACIÓN OBRAS CANALIZACIÓN ABASTECEMENTO AUGA SUBMINISTRO CAMPO DE FÚTBOL DAS CORTICEIRAS LUGAR CORTICEIRAS (CALDAS DE REIS).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/08/2016)

O Concello Caldas de Reis solicita de Augas de Galicia co CIF: Q1500378C, a autorización de obras no lugar de Corticeiras, Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53528 As obras solicitadas consisten na instalación de canalización soterrada de abastecemento de auga, en 730 m de lonxitude con diámetro 63 mm para subministro ó campo de fútbol de As Corticeiras, en zona de fluxo preferente do río Umia a una distancia mínima de 5 m da marxe dereita co cruce dos ríos Bermaña e Follente grampados ás pontes, en Caldas de reis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de xuño de 2016.—O Xefe da Área de Autorizacións e Concesións, Florencia Carmen Mustatea Barticel.
LICITACIÓN DE OBRAS DE "SANEAMENTO EN FONTE DE CURRO"
ADMINISTRACIÓN LOCAL — Municipal — Barro (Contratos administrativos, 11/04/2016)

A Xunta de Goberno Local do Concello de Barro en sesión que tivo lugar o día 22 de marzo de 2016, aprobou o prego e o expediente para a contratación por procedemento aberto (con un único criterio de valoración: o económico) das obras “SANEAMENTO EN FONTE DE CURRO”. Anúnciase a licitación coas características que se sinalan: a) PROXECTO: Saneamento en Fonte de Curro, parroquia de Curro do concello de Barro. b) ORZAMENTO DE EXECUCIÓN POR CONTRATA: 32.209,75 €. a) PROCEDEMENTO: Aberto. b) TRAMITACIÓN: Ordinaria. Tres meses. a) PROVISIONAL: 3% do orzamento de execución material. b) DEFINITIVA: 5% do prezo de adxudicación. Fianza complementaria do 5% en caso de adxudicación en situación de baixa temeraria. a) PRAZO: 26 días naturais a contar dende o seguinte ó da publicacióln deste anuncio no BOPPO. b) LUGAR DE ENTREGA: no Rexistro Xeral do Concello. c) HORARIO: de 9:00 a 15:00 horas os días laborables, e de 9:00 a 14:00 horas os sábados. a) LUGAR E TIPO: acto público no salón de sesións da casa do concello. b) DATA: o terceiro día hábil seguinte ó do remate de presentación de proposicións, se este coincidise en sábado ou festivo trasladarase o seguinte hábil. c) HORA: 13:00 horas. A sinalada na base 12ª do prego de cláusulas administrativas particulares. Utilizaranse os modelos de proposición e de sobres que recolle o anexo do citado prego. a) ENTIDADE: Concello de Barro. b) DOMICILIO: Santo Antoniño 11 – Perdecanai. c) LOCALIDADE E CÓDIGO POSTAL: Barro, 36194. d) TELÉFONO: 986 711 002. e) FAX: 986 711 001. f) DATA LÍMITE DE OBTENCIÓN DE DOCUMENTACIÓN: A de presentación de ofertas. Non se esixe. a) CRITERIOS DE ADXUDICACIÓN DO CONCURSO: Económico. Por conta do adxudicatario. Barro, 4 de abril de 2016.—O Alcalde, Xosé Manuel Fernández Abraldes.
CONVOCATORIA PARA ASEMBLEA XERAL PARA APROBACIÓN DE ESTATUTOS DA CCUU
SECCIÓN NON OFICIAL —  — Comunidad de Usuarios de Aguas dos Lugares de Fixó e Portela (Millerada-Forcarei) (Outros documentos, notificacións e informacións públicas, 20/05/2016)

O que subscribe, D. Leopoldo Argarate Goris, con DNI XXXXXXXXX, veciño do lugar de Fixó nº 34, parroquia de Millerada, concello de Forcarei (Pontevedra), actuando como Presidente da Comunidade de Usuarios de Fixó e Portela, pola presente convoco a Xunta Xeral a todos os usuarios de augas para usos domésticos, que se celebrará o 29.05.2016, ás 11:30 e ás 12:00 horas, en primeira e segunda convocatoria, respectivamente, na Casa do Pobo de Millerada, co seguinte: 1.1.- Aprobación se procede, das Ordenanzas e Regulamentos, polos que debe rexerse a Comunidade 1.2.- Rogos e preguntas. Asinado, Samuel Márquez Taboada.
DH. W36.50467. SOLICITUDE DO CONCELLO DE MEIS DE AUTORIZACIÓN PARA AMPLIACIÓN DA EDAR EXISTENTE DE BARALLA-MOSTEIRO EN ZONADE POLICÍA DO REGO MANELA, NO LUGAR DE MOSTEIRO PARROQUIA DESAN TOME DE NOGUEIRA, MEIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 11/02/2016)

Concello de Meis, con DNI P3602800I e enderezo Avda. Cambados 67–O Mosteiro, solicita de Augas de Galicia co CIF: Q1500378C, a de obras no lugar de Mosteiro, parroquia de San Tomé de Nogueira (San Tomé), Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50467. As obras solicitadas consisten na ampliación da EDAR existente de Baralla-Mosteiro, coa instalación da depuradora compacta sobre soleira de formigón de 6x3 m2, demolición de muro de peche existente e construción de novo muro de peche de 15 m de lonxitude con bloques de formigón, postes e malla metálica, a unha distancia mínima de 5 m do rego de Macela, Sto Tome, na parcela 20074 do polígono 321, no lugar de Mosteiro, Nogueira, Meis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de outubro de 2015.—O Xefe da Área de Autorizacións e Concesións, Enia Costandache Campllonch.
APROBACIÓN INICIAL DE ORDENANZA REGULADORA DA CONCESIÓN DE AXUDAS A FAMILIAS POR NACEMENTO DE FILLOS
ADMINISTRACIÓN LOCAL — Municipal — Grove, O (Ordenanzas e Regulamentos, 12/04/2016)

Aprobada inicialmente polo Pleno da Corporación en sesión celebrada o 29 de febreiro de 2016 a modificación da Ordenanza Reguladora da concesión de axudas a familias por nacemento de fillos, en cumprimento do establecido no artigo 49 da Lei 7/85, de 2 de abril, reguladora das bases de Réxime Local, permanecerá exposta ao público durante o prazo de 30 días hábiles, contados a partir do seguinte á inserción do presente edicto no Boletín Oficial da Provincia, co fin de que poida ser examinada e presentar as reclamacións e suxerencias que se estimen pertinentes. De non se presentaren reclamacións durante o prazo expresado, o expediente entenderase definitivamente aprobado, procedéndose á publicación á que fai referencia o artigo 70.2 da Lei 7/1985, de 2 de abril. O Grove, a 1 de marzo de 2016.—O Alcalde, Jose Antonio Cacabelos Rico.
ESTABLECEMENTO DE PREZOS PÚBLICOS PARA A REALIZACIÓN DA ACTIVIDADE "CAMPAMENTOS DE VERÁN 2016"
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 07/06/2016)

Cumprindo o establecido na ordenanza xeral de prezos públicos do Concello de Nigrán (publicada no BOP número 28, do día 8.02.13), o Concello Pleno, en sesión ordinaria celebrada o día 31.05.16 acordou o establecemento do prezo público para a actividade “Campamentos de verán 2016” polo seguintes importes por campamento e participante: Aos efectos destes prezos públicos entenderase por situación de necesidade ou de dificultade económico- financieira cando o menor participante estea integrado nunha unidade familiar que teña ingresos mensuais (14 pagas anuais) iguais ou inferiores, segundo o número de membros que teña a unidade familiar, aos que se indican na seguinte táboa Para o cómputo destes ingresos restarase ao importe mensual correspondente ao aluguer ou hipoteca da vivenda habitual ata un máximo de 300 euros. Aos efectos anteriores considérase unidade familiar a formada polo pai, nai, titor ou persoa encargada da garda e protección do menor e os fillos solteiros do solicitante menores de 25 anos que conviven no domicilio familiar ata a data de aprobación dos presentes prezos públicos. Nigrán, 2 de xuño de 2016.—O Alcalde, Juan Antonio González Pérez.
APROBACIÓN DEFINITIVA DO EXPEDIENTE DE CRÉDITO Nº 2/2016
ADMINISTRACIÓN LOCAL — Municipal — Crecente (Presupostos e cadros de persoal, 07/10/2016)

En cumprimento do artigo 169.1, por remisión do 177.2, do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 31 de agosto de 2016, sobre o expediente de modificación de créditos núm.2/2016 por importe de 16.792,28 euros que de seguido se reflicte: Contra este acordo, en virtude do disposto no artigo 171 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 171.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, a interposición dese recurso non suspenderá por si soa a efectividade do acto ou acordo impugnado. Crecente, a 26 de setembro de 2016.—O Alcalde, Julio C. García-Luengo Pérez.
INDEMNIZACIÓNS POR ASISTENCIAS A ÓRGANOS COLEXIADOS MUNICIPAIS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 10/11/2016)

En cumprimento das obrigas determinadas pola lexislación de réxime local faise público o acordo da Comisión Xestora do Concello de Cerdedo-Cotobade de 26.10.2016, Cerdedo-Cotobade, a 26 de outubro de 2016.—O Presidente, Jorge Cubela López.
APROBACIÓN PROVISIONAL DO ORZAMENTO XERAL E PLANTILLA PARA O ANO 2016
ADMINISTRACIÓN LOCAL — Municipal — Ponte Caldelas (Presupostos e cadros de persoal, 09/02/2016)

Aprobado inicialmente polo Pleno da Corporación na sesión ordinaria de 29 de xaneiro de 2016 o Orzamento Xeral para o exercicio económico de 2016 e a Plantilla para dito exercicio, en cumprimento do disposto no artigo 169 del Real Decreto Lexislativo 2/2004 de 5 de marzo que aproba o Texto Refundido da Lei Reguladora das Facendas Locais e disposicións concordantes, exponse ao público na Secretaría do Concello, por un prazo de quince días hábiles, que comezarán a contarse dende o seguinte ó día de inserción do presente anuncio no Boletín Oficial da Provincia, a fin de que durante o mesmo os interesados poidan examinalo e poidan formularse as reclamacións que se consideren oportunas ante o Pleno. Se durante este prazo non se presentaran reclamacións o Orzamento considerarase definitivamente aprobado. Ponte Caldelas, 29 de xaneiro de 2016.—O Alcalde, Andrés Díaz Sobral.
DELEGACIÓN DE FUNCIÓNS NO 1º TTE DE ALCALDE
ADMINISTRACIÓN LOCAL — Municipal — Tui (Outros documentos, notificacións e informacións públicas, 01/12/2016)

De conformidade coas atribucións que me confire a lexislación vixente, Lei 7/1985, de 2 de abril, Reguladora das Bases do Réxime Local así como art.43.5. a) de Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime Xurídico das corporacións locais, esta Alcaldía, 1º.—Conferir a Stoyan Ivanov Pay Teneria, primeiro tenente de Alcalde, delegación especial relativa ao proxecto/asunto que a continuación se relaciona, comprendendo dita delegación tódalas facultades delegables do Alcalde en relación ao mesmo: 2º.—Dita delegación queda limitada no tempo á xestión do referido asunto.3º.—A presente resolución surtirá efectos a partir do día seguinte ó da súa sinatura, sen perxuízo da súa publicación no Boletín Oficial da Provincia e Taboleiro de Editos do concello, de conformidade co disposto no artigo 44.1 do RD 2568/1986, do 28 de novembro.4º.—Notificar a presente resolución ao concelleiro para a súa aceptación expresa ou tácita e dar conta desta resolución ao Pleno da Corporación municipal na vindeira sesión que se celebre. Mándao e o asínao o Sr. Alcalde, ante mín a Secretaria, en Tui a dezasete de novembro de dous mil dezaseis. O Alcalde, Enrique Cabaleiro González. A Secretaria, Pilar Alonso Fernández." Tui, 17 de novembro de 2016.—O Alcalde, Enrique Cabaleiro González.
DECRETO DE MODIFICACIÓN DE DELEGACIÓNS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 24/02/2016)

Visto o cese como concelleiro de D. Finn Ayadi Kouyate. Vista a toma de posesión como concelleiro de D. Bouabdallah Vilarroya Rabell. Visto o decreto da Alcaldía 252/2015 de 24/06/2015 polo que se realizaba a delegación de atribucións da Alcaldía. En uso das miñas atribucións, e ao amparo dos artigos 23.4 da Lei 7/1985, do 2 de abril, Reguladora das Bases do Réxime Local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, Primeiro.- Modificar o Decreto de Alcaldía 252/2015 de 24/06/2015 realizando a seguinte delegación especial, que comprenderá a dirección interna e a xestión do servizo correspondente, en favor do concelleiro que se relaciona a continuación, indicando que non poderá incluír a facultade de resolver mediante actos administrativos que afecten a terceiros: 4.- Área de Cultura e Mocidade: D. Bouabdallah Vilarroya Rabell. Segundo.- Do presente decreto darase conta ao Pleno na primeira sesión que celebre, e publicarase no Boletín Oficial da Provincia, sen prexuízo da súa efectividade dende o día seguinte á súa sinatura, segundo o artigo 44.2 do ditado regulamento. Terceiro.- Notificar este decreto ao interesado, facéndolle saber que a delegación se entenderá aceptada tacitamente se no termo de TRES DÍAS hábiles contados dende a notificación do presente decreto, non fai manifestación expresa ante o órgano delegante, da súa non aceptación. Vilaboa, a 11 de febreiro de 2016.—O Alcalde, José Luis Poceiro Martínez.
"MODIFICACIÓN DA ORDENANZA REGULADORA DO ESTACIONAMENTO CON HORARIO LIMITADO-GRATUITO, ZONA AZUL"
ADMINISTRACIÓN LOCAL — Municipal — Mos (Ordenanzas e Regulamentos, 23/03/2016)

Aprobado inicialmente por acordo do Pleno deste Concello de 29.02.2016 a “Modificación da ordenanza reguladora do estacionamento con horario limitado-gratuito, zona azul”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, a 8 de marzo de 2016.—A Alcaldesa, Nidia Mª Arévalo Gómez.
CONTRATACIÓN DA CONCESIÓN DEMANIAL PARA A EXPLOTACIÓN DOS POSTOS/BANCADAS/BAR DA PRAZA DE ABASTOS
ADMINISTRACIÓN LOCAL — Municipal — Salceda de Caselas (Contratos administrativos, 04/10/2016)

De conformidade co acordo de Xunta de Goberno Local de 5 de agosto de 2016 por medio do presente anuncio efectúase convocatoria do procedemento aberto, para a adxudicación da concesión demanial para a explotación dos postos/bancadas e bar da praza de abastos, conforme aos seguintes datos: Establécese como tipo de licitación á alza un canon mínimo anual, especificado no apartado B) é C) do cadro de caracteristicas do contrato de concesión de dominio público de postos/bancadas/bar na praza de abastos municipal de Salceda de Caselas. Definitiva de 400,00 euros. Segundo o establecido no Prego de Cláusulas Administrativas Particulares que rexen a licitación. Serán pola conta do licitador que resulte adxudicatario. Salceda de Caselas, a 13 de setembro de 2016.—O Alcalde, Marcos David Besada Perez.
APROBACIÓN INICIAL DO PRESUPOSTO DE 2016
ADMINISTRACIÓN LOCAL — Municipal — Covelo (Presupostos e cadros de persoal, 11/01/2016)

Aprobado inicialmente polo Pleno da Corporación o Presuposto Xeral para o exercicio económico de 2016 e Cadro de Persoal, en cumprimento do disposto no artigo 150,1 da Lei 39/1988, de 28 de decembro, e disposicións concordantes, exponse ó público na Secretaría do Concello, por un prazo de quince días hábiles, que comezarán a contarse dende o seguinte ó día de inserción do presente Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ser dirixidas ó Sr. Alcalde-Presidente desta Corporación. Covelo, a 28 de decembro de 2015.—O Alcalde, Juan Pablo Castillo Amigo.
APROBACIÓN PROVISIONAL DA MODIFICACIÓN DA ORDENANZA REGULADORA DO IMPOSTO DE BENS INMOBLES
ADMINISTRACIÓN LOCAL — Municipal — Silleda (Ordenanzas e Regulamentos, 02/05/2016)

O Pleno da Corporación celebrado o día 31 de Marzo de 2016 aprobou provisionalmente a modificación da vixente Ordenanza Fiscal seguinte: A razón de tal modificación é proceder aplicación do recollido no artigo 61.5 do Real Decreto Lexislativo 2/2004, Texto Refundido Lei Reguladora Facendas Locais, así como o art.14 da Lei 16/2012, polo que se adoptan diversas medidas tributarias dirixidas a consolidación das finanzas públicas y ao impulso da actividade económica, sobre a non suxeición ao imposto de determinados inmobles, a saber, e entre outros, os de carácter patrimonial tal como o son os centros de saúde de Silleda e Bandeira, ao único efecto de que conste publicada no BOP da Pontevedra esa non suxeicion, pois é requisito necesario para a cesión de devanditos centros á Xunta de Galicia. O que se expón o público durante trinta días, dentro dos cales os interesados poderán examinar o expediente e presentar as reclamacións e suxerencias que estimen, de acordo co disposto nos arts.17 do RDL 2/2004 e 49 la Lei 7/85. Silleda a 18 de abril do 2.016. Silleda, a 18 de abril de 2016.—O Alcalde, Manuel Cuiña Fernández.
CONVOCATORIA E BASES DE SELECCIÓN PARA A CONTRATACIÓN LABORAL TEMPORAL, A TEMPO PARCIAL, DE TRES PRAZAS DE SOCORRISTAS PARA AS PISCINAS MUNICIPAIS
ADMINISTRACIÓN LOCAL — Municipal — Tui (Persoal, oposicións, 01/06/2016)

Con data 23 de maio de 2016, aprobáronse, por Resolución da Concellería de persoal, seguridade, mercados, emprego e formación, as Bases de selección para a contratación laboral temporal, a tempo parcial, de tres prazas de socorristas para as piscinas municipais para o Concello de Tui As instancias polas que se solicita formar parte neste proceso selectivo, dirixiranse ao alcalde do Concello, e poderán presentarse por calquera medio previsto no artigo 38.4 da Lei 30/1992, do 26 de novembro, de Réxime xurídico e procedemento administrativo común, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios do Concello de Tui e na súa páxina web, www.concellotui.org Tui, 23 de maio de 2016.—O alcalde, Enrique Cabaleiro González.
FORMALIZACIÓN CONTRATO ADMINISTRATIVO DO SERVIZO DE BALIZAMENTO DE PRAIAS
ADMINISTRACIÓN LOCAL — Municipal — Bueu (Contratos administrativos, 19/04/2016)

a) Organismo: Concello de Bueu b) Dependencia que tramita o expediente: Secretaría. c) Número de expediente: C04/16 d) Dirección de Internet do perfil do contratante: www.concellodebueu.org a) Tipo: Contrato Administrativo do Servizo de Balizamento de Praias do Concello de Bueu b) Descrición: servizo de instalación, mantemento ao longo das tempadas estivales, retirada e limpeza de todos os elementos instalados ao termo da temporada estival, transporte e almacenamento dun sistema de balizamento nas praias de Concello de Bueu, separando a actividade náutica e portuaria da actividade recreativa vinculada á zona de baño, que inclúe tanto o balizamento da praia como dos canais de acceso de embarcacións náutico-recreativas conforme a este prego de cláusulas administrativas particulares (PCAP), ao de prescricións técnicas (PPT), onde entre outros, se definen os elementos mínimos a instalar, a ubicación dos mesmos e forma de instalación. As actuacións deste contrato radicaranse nas seguintes praias: a) Tramitación: Ordinaria. b) Procedemento: Aberto O valor estimado do contrato ascende á cantidade de 52000 € de acordo co disposto no artigo 88-TRLCSP o cal dispón que o valor estimado dos contratos vira determinado polo importe total sen incluir o Imposto sobre o Valor enqadido (IVE), e tendo en conta as eventuais prórrogas do contrato. O orzamento máximo previsto para cada anualidade é o seguinte: a) Data de adxudicación: 04.04.2016 b) Contratista: SERVISUB BUEU S. L. CIF. B-36445252 c) Importe da adxudicación: 8.351,55€/ano Ive excluido, sendo o Ive aplicable do 21% que ascende á cantidade de 1.753,82€, o que supón un importe anual de adxudicaciòn de 10.105,37€ (Ive engadido) d) Data de formalización: 11 DE ABRIL DE 2016 Bueu, 11 de abril de 2016.—O Alcalde, Félix Juncal Novas.
EXPOSICIÓN PÚBLICA CONTA XERAL 2015
ADMINISTRACIÓN LOCAL — Municipal — Covelo (Presupostos e cadros de persoal, 28/07/2016)

Formulada e rendida a Conta Xeral do Presuposto desta Corporación correspondente ó exercicio de 2015 e informada pola Comisión Especial de Contas, exponse ó público cos documentos que a xustifican na Secretaria desta entidade, por espazo de 15 días hábiles, contados a partir do seguinte da inserción do presente edicto no BOP, ó obxecto de que os interesados lexítimos poidan examinalas e formular por escrito os reparos e observacións que estimen pertinentes, durante dito prazo e os 8 días seguintes, de conformidade co disposto nos artigos 116 da Lei 7/1985, de 2 de abril e 193 da Lei 39/1988, de 28 de decembro. Covelo, na data que figura na marxe (Documento asinado electrónicamente).—O Alcalde, Juan Pablo Castillo Amigo.
DH. W36.52076. SOLICITUDE DE UNIÓN FENOSA DISTRIBUCIÓN DE AUTORI-ZACIÓN DE OBRAS DE CANALIZACIÓN EN REGO DA PENA NO LUGAR DA TORRE PARROQUIA DE CELA (SANTA MARÍA) BUEU
XUNTA DE GALICIA — CONSELLERÍA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 22/03/2016)

Unión Fenosa Distribución. SA., solicita de Augas de Galicia co CIF: Q1500378C, a autorización de obras no lugar de A Torre, parroquia de Cela (Santa María), Concello de Bueu (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52076 As obras solicitadas consisten na canalización soterrada, de 56 m de lonxitude, para a instalación de rede de baixa tensión en zona de policía do rego da Pena. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 1 de marzo de 2016.—O Xefe da Área de Autorizacións e Concesións, Priscila Bericat Colubi.
LICITACIÓN DO CONTRATO ADMINISTRATIVO DE SERVIZO DE DESEÑO E IMPLANTACIÓN DO PORTAL WEB INSTITUCIONAL DO CONCELLO DE CANGAS E DO PORTAL DO AUDITORIO MUNICPAL
ADMINISTRACIÓN LOCAL — Municipal — Cangas (Contratos administrativos, 26/09/2016)

A Xunta de Goberno Local en sesión ordinaria celebrada o día 5.09.2016 acordou aprobar o expediente de contratación do “SERVIZO DE DESEÑO E IMPLANTACIÓN DO PORTAL WEB INSTITUCIONAL E DO PORTAL DO AUDITORIO MUNICIPAL DO CONCELLO DE CANGAS”, abrindo o procedemento de licitación coas seguintes especificacións: Importe sen IVE. 15.000 € IVE (21%).3.150 € Total.18.150 € Prazo: 15 días naturais contados desde o seguinte ó da publicación do anuncio de licitación no BOP. Lugar: Rexistro Xeral do Concello ou mediante correo postal ou mensaxería. Os descritos na cláusula 12ª do PCAP: Criterios subxectivos de valoración non automática: ata 45 puntos distribuídos entre os seguintes apartados: Anunciarase no perfil do contratante do Concello de Cangas Os gastos derivados da publicación dos anuncios de licitación serán por conta do adxudicatario. Cangas, a 12 de setembro de 2016.-—O Alcalde–Presidente, Martha Ines Pigeon Naieb.
IN407A 2015/247-4. SOLICITUDE DE UNIÓN FENOSA DISTRIBUCIÓN, S. A. PARA AMPLIACIÓN DE POTENCIA CT FORNELOS II NO CONCELLO DE O ROSAL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 21/03/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 22 de febreiro de 2016.—O xefe territorial, Ignacio Rial Santomé.
IN407A 2015/213-4. CONCESIÓN A UNIÓN FENOSA DISTRIBUCIÓN, S. A, DE AUTORIZACIÓN DE CONSTRUCCIÓN LMTS CAMBIO SECCIÓN TRO718 EN CIDADELLE (REDONDELA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 10/02/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 7 de xaneiro de 2016.—O Xefe Territorial, Ignacio Rial Santomé.